Diari Oficial de la Generalitat Valenciana


Sumari del DOGV 2255, del 28-04-1994 (1994/831259)

ORDRE de 30 de març de 1994, de la Conselleria d'Educació i Ciència, per la qual es convoquen ajudes i subvencions per a la realització de pràctiques formatives en centres de treball.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/30/(4)/dof/vci/html**

### Dades del document

Número de DOGV
:   2255

Data del DOGV
:   28-04-1994

Secció del DOGV
:   DISPOSICIONS GENERALS

Número del document
:   1994/831259


Data del document
:   30-03-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 30 de març de 1994, de la Conselleria d'Educació i Ciència, per la qual es convoquen ajudes i subvencions per a la realització de pràctiques formatives en centres de treball. [94/2420]  
La Formació Professional exigeix cada vegada més una estreta col·laboració entre el món productiu i l'educatiu, per la qual cosa sembla necessari que els alumnes i les alumnes realitzen pràctiques formatives en centres de treball com a part o complement de la seua formació integral.  
La Llei Orgànica 1/1990, de 3 d'octubre, d'Ordenació General del Sistema Educatiu (LOGSE), estableix l'obligatorietat de realitzar pràctiques en centres de treball en la Formació Professional Específica i en els estudis d'Arts Plàstiques i Disseny.  
La Conselleria d'Educació i Ciència ha anat potenciant les pràctiques formatives en centres de treball des de 1988, quan dins del Pla Nacional de Formació i Inserció Professional les va regular per l'Ordre de 31 d'agost; des d'aquell moment les pràctiques en alternaça han constituït un dels més eficients mecanismes d'inserció professional dels alumnes i les alumnes.  
El Tractat Constitutiu de la Comunitat Europea, modificat pel Tractat de la Unió Europea (UE), disposa, en l'article 127, la realització d'acciones en l'àmbit de la formació professional, entre altres, capacitar els joves per a treballar amb persones d'altres països o en un altre mitjà, com a factors importants que faciliten una millor inserció i una preparació per a exercir les seues responsabilitats en un espai econòmic i social ampliat. El desenvolupament d'una dimensió europea en l'educació es converteix en un element important. Amb la realització de pràctiques formatives en països de la UE es vol contribuir al necessari ajustament de l'acció educativa en el nou entorn econòmic, social i cultural.  
Per a permetre que els alumnes i les alumnes desenvolupen plenament totes les seues potencialitats en la vida activa, i per a aconseguir el seu enriquiment personal, cal garantir-los una formació i una certificació que, en capacitar-los en particular per a afrontar els canvis tecnològics, els facilite la inserció en la vida activa.  
Per això, ateses les disponibilitats pressupostàries i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Es convoquen:  
a) Ajudes per a alumnes de centres de la Comunitat Valenciana, sostinguts amb fons públics, que realitzen pràctiques formatives en centres de treball (regulades per Instrucció de la Direcció General d'Ordenació i Innovació Educativa de 17 de novembre de 1993).  
b) Subvencions per a les empreses que hagen acollit els esmentats alumnes en pràctiques.  
Segon  
S'estableixen tres modalitats d'ajudes, segons la ubicació de l'entitat col·laboradora on es realitze la formació en centres de treball (FCT):  
a) a la Comunitat Valenciana.  
b) en una altra comunitat autònoma del territori espanyol.  
c) en un altre país de la Unió Europea.  
Tercer  
S'aproven les bases per les quals es regirà l'adjudicació de les ajudes en les tres modalitats, i que constitueixen els annexos I, II i III d'aquesta ordre.  
Quart  
Les ajudes i subvencions concedides d'acord amb aquesta ordre tindran per al curs 93/94 com a límit pressupostari les 495.945.859 pessetes, del crèdit consignat en la línia de subvenció 4.01, de la secció 09, del servei 03, del programa 421.30 d'Ordenació i Innovació Educativa i Formació del Professorat, de l'exercici econòmic 1994.  
DISPOSICIÓ ADDICIONAL  
Contra aquesta ordre, que posa fi a la via administrativa, s'hi podrà interposar, amb la comunicació prèvia al conseller d'Educació i Ciència, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, d'acord amb allò establert en l'article 110 de la Llei 30/1992, de 26 de novembre, de Règim Jurídic de les Administracions Públiques i en els articles 57 i 58 de la Llei de la Jurisdicció Contenciosa Administrativa. Tot això sense perjudici que s'hi interpose qualsevol altre recurs que s'estime procedent.  
DISPOSICIONS FINALS  
Primera  
Es delega en el director general d'Ordenació i Innovació Educativa la facultat per a concedir aquestes ajudes i se l'autoritza a dictar les resolucions necessàries per al desplegament i l'execució d'aquesta ordre.  
Segon  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 30 de març de 1994  
El conseller d'Educació i Ciència,  
JOAN ROMERO GONZÁLEZ  
ANNEX I  
Bases de la convocatòria d'ajudes i subvencions per a pràctiques formatives en entitats col·laboradores de la comunitat valenciana  
Primera  
Podran rebre ajudes econòmiques en concepte de pràctiques formatives en centres de treball:  
a) L'alumnat de centres educatius de la Comunitat Valenciana mantinguts amb fons públics que, en el marc dels convenis de col·laboració entre els esmentats centres i entitats d'aquesta Comunitat, hagen realitzat pràctiques formatives durant el curs 1993-94.  
b) Les entitats col·laboradores a què es refereix l'apartat anterior.  
Segona  
Les sol·licituds d'ajuda es formularan per escrit, d'acord amb els models A i E de l'annex II al concert de col·laboració, signat pel centre educatiu i l'entitat col·laboradora per a la realització de les pràctiques.  
Els terminis per a la presentació de les sol·licituds coincidiran amb els dos períodes que s'estableixen per a la presentació de documents en les Instruccions de la Direcció General d'Ordenació i Innovació Educativa de 17 de novembre de 1993.  
Tercera  
Els alumnes que realitzen pràctiques formatives quedaran coberts en cas de possibles accidents per l'Assegurança Escolar i, a més, per una assegurança complementària d'accidents i responsabilitat civil subscrita per la Conselleria d'Educació i Ciència.  
Quarta  
El director general d'Ordenació i Innovació Educativa, per delegació del conseller, resoldrà en dos períodes, un, al final del primer trimestre del curs i, l'altre, quan haurà finalitzat aquest.  
En cas de silenci administratiu, i si no haguera sigut resolt el procediment dins del termini previst, s'entendran desestimades totes les sol·licituds.  
Cinquena  
S'estableix com a import màxim d'ajuda per a l'alumne o l'alumna la quantitat de 800 pessetes per jornada, entenent per jornada el còmput de 5 hores de pràctiques.  
La subvenció a l'entitat col·laboradora s'estableix en 150 pessetes per jornada i alumne o alumna.  
Si calguera per limitacions pressupostàries, les ajudes a alumnes s'ajustaran en raó del pressupost disponible i al total de jornades de pràctiques realitzades.  
Sisena  
Es concediran totes les ajudes i subvencions que corresponguen a jornades de pràctiques efectivament realitzades. Per a això el director del centre docent emetrà dos certificats per cada període de resolució, una d'alumnes amb jornades realitzades i una altra d'entitats i jornades que cal subvencionar.  
Setena  
El director del centre educatiu trametrà les sol·licituds i certificacions a la Conselleria d'Educació i Ciència; Direcció General d'Ordenació i Innovació Educativa; Àrea de Formació Professional; Secció d'Iniciació Professional, avinguda de Campanar, 32, 46212 València, fent ús de qualsevol dels mitjans previstos en l'article 38.4 de la Llei 30/92, de 26 de novembre de Règim Jurídic dels Administracions Públiques i del Procediment Administratiu Comú.  
Vuitena  
Per a tenir dret a la subvenció, les entitats col·laboradores hauran de justificar que estan al corrent de les seues obligacions tributàries i amb la Seguretat Social, segons allò establert en l'Ordre de 7 de gener de 1991 de la Conselleria d'Economia i Hisenda (DOGV núm. 1.477, de 5 de febrer).  
Novena  
La comprovació de la inexactitud de les dades serà causa de revocació de l'ajuda concedida.  
Tota alteració de les condicions tingudes en compte per a la concessió de les ajudes, i també l'obtenció d'altres ajudes per a la mateixa finalitat, donarà lloc a la pèrdua del dret.  
En els supòsits anteriors es reintegraran les quantitats rebudes i se n'exigirà l'interés de demora des del moment del pagament; serà d'aplicació a aquest respecte el text refós de la Llei d'Hisenda Pública de la Generalitat Valenciana.  
ANNEX II  
Bases de la convocatòria d'ajudes i subvencions per a pràctiques formatives en entitats col·laboradores ubicades en altres comunitats autònomes  
Primera  
Podran rebre ajudes econòmiques els alumnes i les alumnes de centres docents de la Comunitat Valenciana, mantinguts amb fons públic, que realitzen pràctiques formatives en empreses o entitats ubicades en altres comunitats autònomes del territori espanyol. També podran rebre ajudes els professors-tutors de les esmentades pràctiques.  
Segona  
Els alumnes i les alumnes hauran d'estar cursant cicles formatius experimentals, mòduls professionals experimentals, o l'últim curs de l'FP de 2n. grau.  
Tercera  
La realització del projecte haurà de ser preferentment en règim d'intercanvi amb centres que tinguen especialitats semblants. L'alumnat estarà acompanyat durant els viatges i l'estada almenys per un professor-tutor de pràctiques del centre d'origen.  
Quarta  
El centre docent receptor establirà els concerts de col·laboració amb les empreses on es realitzaran les pràctiques. El marc legal en què es desenvoluparà el procés serà l'establert per la corresponent Administració Educativa, per a la Formació en centres de treball.  
Cinquena  
Tant l'alumnat com els professors-tutors que accedesquen a les ajudes quedaran coberts per una assegurança d'accidents i responsabilitat civil mitjançant una pòlissa que subscriurà la Conselleria d'Educació i Ciència.  
Sisena  
Les sol·licituds hauran de ser formulades pel director o directora del centre, mitjançant una instància dirigida al director general d'Ordenació i Innovació Educativa. Es presentaran a la Conselleria d'Educació i Ciència; als centres d'informació de l'Oficina d'Informació, Iniciatives i Reclamacions de la Generalitat, i per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i acompanyades de la documentació següent:  
1) Sol·licitud individual d'ajuda dels participants en l'intercanvi segons el model de l'annex IV.  
2) Projecte pedagògic que justifique la pràctica formativa en l'altra comunitat autònoma.  
3) Previsió desglossada de despeses (viatges, estada, manutenció, etc).  
4) Certificat del director o directora del centre de no haver rebut cap ajuda pel mateix concepte, de qualsevol administració o ens públic, nacional o internacional.  
5) Relació nominal d'alumnes i professor-tutors implicats en el projecte.  
6) Aprovació del consell escolar del centre receptor.  
7) Compromís formal d'acceptació pel centre receptor de l'altra comunitat autònoma.  
8) Relació d'empreses on es realitzaran les pràctiques.  
9) Període de realització.  
Setena  
Els serveis d'Inspecció Educativa emetran un informe detallat sobre les sol·licituds presentades pels centres que farà referència expressa a la pertinència i idoneïtat del projecte, la realització del qual respectarà la normal activitat del centre i no comportarà increment de personal.  
Vuitena  
El termini de presentació de sol·licituds per a aquesta modalitat serà de 40 dies a partir de l'endemà de la publicació d'aquesta ordre en el Diari Oficial de la Generalitat Valenciana.  
Novena  
La valoració dels projectes es regirà pels apartats següents:  
- Contingut educatiu, fins a cinc punts.  
- Adequació de les empreses al projecte, fins a dos punts.  
- Estudi econòmic del projecte, fins a tres punts.  
- Informe de la Inspecció Educativa, fins a tres punts.  
- Caràcter innovador, fins a dos punts.  
Total màxim: 15 punts.  
Deu  
Finalitzat el termini de presentació de les sol·licituds, els projectes rebuts seran examinats i avaluats per una comissió de selecció constituïda pels següents membres:  
- President: el cap de l'Àrea de Formació Professional.  
- Un representant del Servei d'Ordenació Acadèmica, nomenat pel director general d'Ordenació i Innovació Educativa.  
- Un representat de la Inspecció Educativa, nomenat pel secretari general de la Conselleria d'Educació i Ciència.  
- Un representat de la Direcció General d'Ocupació i Cooperació, designat pel director general.  
- El cap de la Secció d'Iniciació Professional de la Direcció General d'Ordenació i Innovació Educativa.  
- El tècnic de la Direcció General d'Ordenació i Innovació Educativa, responsable de les pràctiques formatives en centres de treball, que hi actuarà com a secretari.  
Onze  
El director general d'Ordenació i Innovació Educativa resoldrà provisionalment la convocatòria en el termini de tres mesos comptats des de la publicació en el Diari Oficial de la Generalitat Valenciana d'aquesta ordre. Contra la resolució provisional es podran presentar reclamacions en un termini màxim de 15 dies davant la Direcció General d'Ordenació i Innovació Educativa. En els 15 dies següents, el director general d'Ordenació i Innovació Educativa dictarà la resolució definitiva.  
Les resolucions seran comunicades a tots i cadascun dels sol·licitants.  
En cas de silenci administratiu, i si no s'haguera resolt el procediment dins del termini previst, s'entendran desestimades totes les sol·licituds.  
Dotze  
El valor màxim de les ajudes, i dins dels límits pressupostaris a què es fa referència en el punt quart d'aquesta ordre, seran:  
Per a l'alumnat:  
- Borsa de viatge, 15.000 pessetes.  
- Per despeses en cada jornada de pràctiques, 1.500 pessetes, per un màxim de 15 jornades.  
Per al professor-tutor de pràctiques:  
- Borsa de viatge, 25.000 pessetes.  
- Per despeses en el seguiment de les pràctiques, 500 pessetes, per alumne i jornada.  
Tretze  
Quan hauran finalitzat les pràctiques formatives, es trametran a la Direcció General d'Ordenació i Innovació Educativa les certificacions de les empreses on s'han efectuat, junt amb una memòria del professor-tutor en què avalue l'experiència.  
Catorze  
Tota alteració de les condicions tingudes en compte per a la concessió de les ajudes, i també l'obtenció d'altres per a la mateixa finalitat, podrà donar lloc a la modificació de la resolució de la concessió.  
Es reintegraran les quantitats rebudes i se n'exigirà l'interés de demora des del moment del pagament de l'ajuda, en els casos previstos en el text refós de la Llei d'Hisenda Pública de la Generalitat Valenciana.  
Quinze  
L'alumnat pertanyent a centres de la Comunitat Valenciana que, per les seues característiques de proximitat a localitats d'altres comunitats autònomes, han de realitzar les pràctiques formatives en empreses d'aquestes localitats, es regirà per la modalitat indicada en l'annex I d'aquesta ordre.  
ANNEX III  
Bases de la convocatòria d'ajudes i subvencions per a pràctiques formatives en entitats col·laboradores ubicades en altres països de la Unió Europea  
Primera  
Podran rebre ajudes econòmiques els alumnes i les alumnes de centres docents de la Comunitat Valenciana mantinguts amb fons públic que realitzen pràctiques formatives en empreses o entitats ubicades en altre país de la Unió Europea. També podran rebre ajudes els professors-tutors de les esmentades pràctiques.  
Segona  
Els alumnes hauran d'estar cursant cicles formatius experimentals, mòduls professionals experimentals, o l'últim curs d'FP de 2n. grau.  
Tercera  
La realització del projecte haurà de ser preferentment en règim d'intercanvi amb centres que tinguen especialitats semblants.  
L'alumnat estarà acompanyat durant els viatges i l'estada almenys per un professor-tutor de pràctiques del centre d'origen.  
Quarta  
El centre docent receptor establirà els concerts de col·laboració amb les empreses on es realitzaran les pràctiques. El marc legal en què es desenvoluparà el procés serà l'establert per a la Formació en Centres de Treball en el respectiu país.  
Cinquena  
Tant l'alumnat com els professors-tutors que accedesquen a les ajudes quedaran coberts per una assegurança d'accidents i responsabilitat civil mitjançant una pòlissa que subscriurà la Conselleria d'Educació i Ciència.  
Sisena  
Les sol·licituds hauran de ser formulades pel director o directora del centre mitjançant una instància dirigida al director general d'Ordenació i Innovació Educativa. Es presentaran en la Conselleria d'Educació i Ciència; en els centres d'informació de l'Oficina d'Informació, Iniciatives i Reclamacions de la Generalitat, i per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiiu Comú, i acompanyades de la documentació següent:  
1) Sol·licitud individual d'ajuda dels participants en l'intercanvi segons el model de l'annex V.  
2) Projecte pedagògic que justifique la pràctica formativa en l'altre país.  
3) Previsió desglossada de despeses (viatges, estada, manutenció, etc).  
4) Certificat del director o directora del centre de no haver rebut cap ajuda pel mateix concepte, de qualsevol administració o ens públic, nacional o internacional.  
5) Relació nominal d'alumnes i professors-tutors implicats en el projecte.  
6) Aprovació del consell escolar del centre.  
7) Compromís formal d'acceptació pel centre estranger.  
8) Relació d'empreses on es realitzaran les pràctiques.  
9) Període de realització.  
Setena  
Els serveis d'Inspecció Educativa emetran un informe detallat sobre les sol·licituds presentades pels centres, que farà referència expressa a la pertinència i idoneïtat del projecte, la realització del qual respectarà la normal activitat del centre i no comportarà increment de personal.  
Vuitena  
El termini de presentació de sol·licituds per a aquesta modalitat serà de 40 dies a partir de l'endemà de la publicació d'aquesta ordre en el Diari Oficial de la Generalitat Valenciana.  
Novena  
La valoració dels projectes es regirà pels apartats següents:  
- Contingut educatiu, fins a cinc punts.  
- Adequació de les empreses al projecte, fins a dos punts.  
- Estudi econòmic del projecte, fins a tres punts.  
- Informe de la Inspecció Educativa, fins a tres punts.  
- Caràcter innovador, fins a dos punts.  
Total màxim: 15 punts.  
Deu  
Finalitzat el termini de presentació de les sol·licituds, els projectes rebuts seran examinats i avaluats per una comissió de selecció constituïda pels següents membres:  
- President: el cap de l'Àrea de Formació Professional.  
- Un representant del Servei d'Ordenació Acadèmica, nomenat pel director general d'Ordenació i Innovació Educativa.  
- Un representant de la Inspecció Educativa, nomenat pel secretari general de la Conselleria d'Educació i Ciència.  
- Un representant de la Direcció General d'Ocupació i Cooperació, designat pel director general.  
- El cap de la Secció d'Iniciació Professional de la Direcció General d'Ordenació i Innovació Educativa.  
- El tècnic de la Direcció General d'Ordenació i Innovació Educativa, responsable de les pràctiques formatives en centres de treball, que hi actuarà com a secretari.  
Onze  
El director general d'Ordenació i Innovació Educativa resoldrà provisionalment la convocatòria en el termini de tres mesos, comptats des de la publicació en el Diari Oficial de la Generalitat Valenciana d'aquesta ordre.  
Contra la resolució provisional es podran presentar reclamacions en un termini màxim de 15 dies davant la Direcció General d'Ordenació i Innovació Educativa. En els 15 dies següents, el director general d'Ordenació i Innovació Educativa dictarà la resolució definitiva.  
Les resolucions seran comunicades a tots i cadascun dels sol·licitants.  
En cas de silenci administratiu, i si no s'haguera resolt el procediment dins del termini previst, s'entendran desestimades totes les sol·licituds.  
Dotze  
El valor màxim de les ajudes, i dins dels límits pressupostaris a què es fa referència en el punt quart d'aquesta ordre, seran:  
Per a l'alumnat:  
- Borsa de viatge, 50.000 pessetes.  
- Per despeses en cada jornada de pràctiques, 2.800 pessetes, per un màxim de 15 jornades.  
Per al professor-tutor de pràctiques:  
- Bossa de viatge, 50.000 pessetes.  
- Per despeses en el seguiment de les pràctiques, 800 pessetes, per alumne i jornada.  
Tretze  
Quan hauran finalitzat les pràctiques formatives, es trametran a la Direcció General d'Ordenació i Innovació Educativa les certificacions de les empreses on s'han efectuat, junt amb una memòria del professor-tutor avaluant l'experiència.  
Catorze  
Tota alteració de les condicions tingudes en compte per a la concessió de les ajudes, i també l'obtenció d'altres per a la mateixa finalitat, podrà donar lloc a la modificació de la resolució de la concessió.  
Es reintegraran les quantitats rebudes i se n'exigirà l'interés de demora des del moment del pagament de l'ajuda, en els casos previstos en el text refós de la Llei d'Hisenda Pública de la Generalitat Valenciana.  
ANNEX IV  
   
Cognoms i nom: ...  
DNI...  
SOL·LICITE: ajuda per a la realització/seguiment de les pràctiques formatives en l'entitat/s col·laboradora/es... de la Comunitat Autònoma ...  
..., ... d ... de 1994  
Signat:  
Alumne/a, pares o tutors (en cas de ser menor d'edat).  
Professor/a.  
ANNEX V  
Cognoms i nom: ....  
DNI ...  
SOL·LICITE: ajuda per a la realització/seguiment de les pràctiques formatives en l'entitat/s col·laboradora/es ... del país de la Unió Europea ...  
... , ... d ... de 1994  
Signat:  
Alumne/a, pares o tutors (en cas de ser menor d'edat).  
Professor/a.


Còpia Permalink ELI